**Výzva na predloženie ponuky**(ďalej len „Výzva“)

zákazka v rámci zriadeného DNS „ Čistenie, údržba, prevádzkovanie, opravy a rekonštrukcie fontán v Bratislave“ <https://josephine.proebiz.com/sk/tender/49856/summary>

1. **Identifikácia verejného obstarávateľa**

Názov: Marianum – Pohrebníctvo mesta Bratislavy

Sídlo: Šafárikovo námestie 3, 811 02 Bratislava

IČO: 17330190

Kontaktná osoba: Ing, Milan Hamala

E-mail: [milan.hamala@marianum.sk](mailto:milan.hamala@marianum.sk)

([vo@marianum.sk](mailto:vo@marianum.sk) )

Telefón: +421 2 50 700 118

1. **Všeobecná špecifikácia predmetu zákazky**

Názov zákazky : Oprava potrubia stredovej trysky s doplnením osvetlenia – fontána Družba, Námestie slobody, Bratislava

Odkaz na zákazku: <https://josephine.proebiz.com/sk/tender/53559/summary>

CPV:

**Hlavný slovník:**

45454000-4 - Obnovovacie práce

**Dodatočný kód CPV:**

50800000-3 - Rôzne opravárske a údržbárske služby  
65100000-4 - Rozvod vody a súvisiace služby  
60000000-8 - Dopravné služby (bez prepravy odpadu)

Druh: práca, tovar

Elektronická aukcia: Nie

**Opis predmetu zákazky :**

Oprava potrubia stredovej trysky s doplnením osvetlenia – fontána Družba. Podrobne je opísaný predmet zákazky v prílohách 2 a 2.1.

Jedná sa o dielo zrealizované v roku 2022 a uvedené do prevádzky v roku 2023. Realizáciu vykonala spoločnosť FERRMONT, a.s., Trenčianska 1320/89 , 020 01 Púchov, IČO: 31619916. Pri realizácií je potrebné úzko spolupracovať s uvedenou spoločnosťou z dôvodu plynúcej záručnej doby na celé dielo „Rekonštrukcia fontány Družba“.

Verejný obstarávateľ umožňuje predložiť aj ekvivalent k doplneniu osvetlenia, konkrétne označenie výrobkov slúži iba na definovanie minimálnych požadovaných parametrov v zmysle projektovej dokumentácie. V prípade predloženia ekvivalentu požaduje verejný obstarávateľ v ponuke predložiť funkčný odkaz na technickú špecifikáciu ekvivalentu. Vhodnosť ekvivalentu bude posúdená projektantom.

1. **V zmysle VOP sa jedná o strategické práce** – práce nevyhnutné pre plnenie základných úloh objednávateľa vyplývajúcich z jeho činnosti.

Zákazka nie je rozdelená na časti

Podrobne je predmet opísaný v prílohe č.2 Technická špecifikácia a 2.1. Výkresy

Verejný obstarávateľ navrhuje skrátené konanie na predkladanie ponúk. Uchádzač má právo na požiadanie o predĺženie lehoty na predkladanie ponúk.

Zmluva: **Objednávka s VOP**

**Termín realizácie: do 1. 4. 2024**

1. **Predpokladaná hodnota zákazky**

**15 930,00** € bez DPH (vrátane všetkých súvisiacich nákladov a dopravy do Bratislavy)

1. **Rozdelenie zákazky na časti :** Zákazka nie je rozdelená na časti
2. **Miesto a čas plnenia predmetu zákazky:**

**Miesto: Bratislava - Fontána Družba -Námestie Slobody**

1. **Obhliadka:**

Obhliadka priestorov je možná v termíne 5.3. 2024 v pracovnej dobe ( 08.00-14.00 hod.)

Kontaktná osoba: Jana Jakubičková, Vedúca strediska vojnových hrobov

Tel. č.: +421 903 599 821

e-mail: [jana.jakubickova@marianum.sk](mailto:jana.jakubickova@marianum.sk)

**Obhliadka nie je povinná, uskutoční sa po telefonickom dohovore.**

1. **Typ zmluvného vzťahu: Objednávka s VOP**
2. **Hlavné podmienky financovania :**

Predmet zákazky bude financovaný z vlastných zdrojov, platba na základe faktúry. Faktúra bude mať 30-dňovú lehotu splatnosti odo dňa jej doručenia. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena časti predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

1. **Podmienky účasti uchádzačov:**

Bolo požadované pri zaradení do DNS.

1. **Komunikácia a vysvetľovania:**

Komunikácia medzi verejným obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE, prevádzkovaného na elektronickej adrese: <https://josephine.proebiz.com/sk/>. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Každý hospodársky subjekt/záujemca má možnosť registrovať sa do systému JOSEPHINE. Samostatný dokument Technické nároky systému JOSEPHINE si môžete stiahnuť [TU](https://store.proebiz.com/docs/josephine/sk/Technicke_poziadavky_sw_JOSEPHINE.pdf).

Predkladanie ponúk je pri zákazkách s nízkou hodnotou umožnené aj neautentifikovaným hospodárskym subjektom.

1. **Predkladanie ponúk:**

**Lehota:** 7.3.2024- do 10:00 hod.

**Spôsob: prostredníctvom systému JOSEPHINE na adrese:**

<https://josephine.proebiz.com/sk/tender/53559/summary>

Ponuka sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Ponuka uchádzača predložená po uplynutí lehoty na predkladanie ponúk nebude zaradená do vyhodnocovania.

Len tým dodávateľom, ktorí boli zaregistrovaní v DNS je možné zasielať výzvu na predloženie ponuky a teda majú právo na predloženie ponuky. V momente po vyhlásení jednotlivej konkrétnej zákazky sa nezaradení dodávatelia nevedia už uchádzať o vyhlásenú zákazku, avšak po ich zaradení im verejný obstarávateľ bude môcť zaslať výzvu na predloženie ponuky do ďalšej vyhlásenej zákazky. To znamená, že do DNS je možné zasielať žiadosť o zaradenie v priebehu celého jeho trvania, avšak výzvu ku konkrétnej jednotlivej zákazke môže takémuto dodávateľovi verejný obstarávateľ zaslať až po jeho zaradení, a nie je možné dodatočne niekoho zaradiť do už vyhlásenej zákazky.

1. **Obsah ponuky :**

Ponuka musí obsahovať riadne vyplnené a podpísané:

1. Návrh na plnenie kritéria (podľa prílohy č. 1), vrátane prílohy č 1.1. Jednotkové ceny

Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.

1. **Kritériá na vyhodnotenie ponúk:**

Kritériom na vyhodnotenie ponúk je najnižšia celková cena v EUR bez DPH.

Celková cena za predmet zákazky musí obsahovať všetky náklady súvisiace s predmetom zákazky.

V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže verejný obstarávateľ opakovať.

1. **Ďalšie informácie:**
2. SW Josephine zostaví predbežné poradie ponúk uchádzačov na základe vyhodnotenia návrhov na plnenie kritéria.
3. následne sa vyhodnotí u uchádzača, ktorý sa umiestnil na prvom mieste v poradí, splnenie požiadaviek na predmet zákazky. Ak dôjde k vylúčeniu ponuky, vyhodnotí sa následne splnenie požiadaviek na predmet zákazky u ďalšieho uchádzača tak, aby uchádzač umiestnený na prvom mieste v novo zostavenom poradí spĺňal požiadavky na predmet zákazky.
4. Verejný obstarávateľ označí za úspešného uchádzača s najlepším návrhom na plnenie kritérií, ktorého ponuka bola úplná a vyhovovala požiadavkám výzvy.
5. Verejný obstarávateľ si vyhradzuje právo neprijať žiadnu ponuku, O takomto postupe budú uchádzači informovaný.
6. Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.

**Prílohy:**

Príloha č. 1 - Cenová ponuka, návrh na plnenie kritérií, vrátane prílohy 1.1. – jednotkové ceny

Príloha č.2 - Technická špecifikácia vrátane prílohy č. 2.1. Výkresy

Príloha - Všeobecné obchodné podmienky 3\_2024